Десетодневни извештај 718. пешадијске дивизије од 6. децембра 1942.
Снимак оригинала (писаног на машини) у Архиву Војноисторијског института, НАВ-Т-315, в 2271, с. 150—2.

Div. Gf. Std., 6.12.1942.

718. пеш. див.

ПОВЕРЉИВО

Одељ. lц

Бр. Б. бр. 3591/42 пов.

Прилог:

И з в е ш т а ј    о    с и т у а ц и ј и

за период од 26.11. до 6.12.1942.

Извори обавештења:

Извештаји јединица,    |

Аст-извештаји и           |  не могу се проверити

хрватски извештаји     |

Карта 1:200.000

I. Опште:

Како произлази из исказа заробљеника, комунисти после заузећа Јајца 26.11.42. нису рачунали с тако брзим наступањем немачких и хрватских трупа на овом простору. Намера комуниста је била да поседну одбрамбене положаје источно, североистиочно и југоисточно од Јајца и тек касније, када приспе појачање из простора Гламоча, да предузиму удар на Турбе и Травник. Такође, из садашње ситуације код непријатеља може се видети да се главнина непријатеља стварно налази источно од линијие Доњи Вакуф — Јајце и Јајце — Дивичани (5 км североисточно од пута Доњи Вакуф — Јајце), скоро до линије Језеро — Јајце где се дошло у додир само са слабим непријатељским снагама. У нападу на Јајце узеле су учешћа, према исказима заробљеника и према подацима из заплењених докумената, I и III комунистичка дивизија (6.000 људи). I дивизија, чији формацијски састав још није познат, напала је град Јајце са севера, док је III дивизија са своје 3 бригаде (I далматинска, V црногорска и X херцеговачка) продрла у град с југа. III дивизија је дошла из простора Гламоч и држала је јаким снагама запоседнут југоисточни и источни простор од Јајца, али се она ипак повукла према северу у правцу Скендер-Вакуфа и према северозападу у правцу Мркоњич-Града остављајући врло јаку заштитницу.

На основу исказа становништва од 5.11.42.4 године, 2 бригаде из југозападног правца треба да се налазе у наступном маршу према путу Горњи Вакуф — Јајце.

На Мајевици су комунисти после вишедневних борби потпуно разбили групу Керовић. Губици групе Керовић износе преко 300 људи, међу њима и више командира. У простору Вишеграда прикупљају се јаке групе антикомониста, који после повлачења Италијана желе да запоседну град, како би спречили његово поседање од стране усташа и хрватске војске.

II. Појединости:

Простор Романија — Рогатица:

Према хрватским извештајима, устаници (четници) који се тренутно налазе на Романији имају намеру да се повуку за Калиновик, пошто се сигурније осећају на италијанској интересној зони. Тешко оружје они желе да закопају бод Боговића. Српско становништво које је било избегло у Србију из простора Рогатице, приликом последње акције, поново се враћа у своја села, али захтева од немачког Вермахта заштиту од усташа.

Гранични простор Дрине:

Мање устаничке групе прикупљају се поново код Старог Брода да би се домогле босанског простора.

Простор Бијељина:

Комунистичка група која пристиже с Мајевице и креће се у правцу Бијељине налази се тренутно у простору Забрђе (20 км југозападно од Бијељине) — Драгаљевац (14 км југозападно од Бијељиине). Комунисти воде живу пропаганду и приморавају становнике да се боре у њиховим редовима (регрутовање). Четници које су комунисти поново напали претрпели су у овим борбама високе губитке, између којих су пали и четнички вођи: Стефановић, Прњатовић и Бижић. Керовић је, због високих губитака које је његова група претрпела у овим борбама, довео из области Озрена и планине Требаве 2.000 људи.

Простор Јајце:

Два хрватска војника, преобучена у цивилна одала, били су се од 26.11. до 30.11.42. сакрили у Јајцу, а затим су од комуниста добили објаву за путовање ради повратка у родно место, Оборци и Караула. Они су о садашњој ситуацији у Јајцу изјавили следеће:

У Јајцу и у ближој околини наилази се око 2.000 комуниста, која су наоружани пушкама и митраљезима. Тешко оружје није уочено. Комунисти су одевени у усташке, хрватске и немачке униформе а има их и у цивилу. Штаб бригаде налази се у згради општиме. Радње су опљачкане, животне намирнице су пренете у правцу Угара. Комунисти претражују сваку поједину кућу због оружја и прикривених војника. Акти освете према цивилном становништву се не предузимају. Један митинг који су сазвали комунисти и на који је било позвано и цивилно становништво није био посећен од стране цивилног становништва, тако да се овај морао отказати. Становници Јајца очекују немачке трупе.

III. Саботаже:

На железничкој прузи Добој — Тузла, актом саботаже, дошло је 26.11.42. до исклизнућа теретног воза, баш пред једним нашим транспортним возом за акцију Јајце.

IV. Губици у новембру

	

Фортнер

Разрез у концепту.

Немачки документи из Другог светског рата